
A bérház Parti Nagy Lajos Mauzóleum című drámájában

Kulcsszavak: Heterotóoia; bérház; dráma
Parti Nagy Lajos műveit leginkább a kiváló költői megoldások és a nyelv kérdése felől szokták megközelíteni, így történik ez a Mauzóleum című színmű esetén is nagyrészt. Jelen dolgozatom témája, hogy egy más részletét vegyem szemügyre a drámának, mégpedig annak a helyszínét, a budapesti bérházat, s a történet során felbukkanó többi helyszínt legyen az fiktív vagy valódi. Ehhez Michel Foucault heterotópiákról szóló munkáját fogom segítségül venni. Először magyarországi, speciálisan budapesti bérházak fejlődéstörténetét tárgyalom, majd a szerzőről és magáról a Mauzóleumról írok felelevenítve és tömörítve a témába vágó szakirodalmakat, majd megvizsgálom, hogyan jelenik meg a bérház a drámában, milyen szerepe van, van-e kapcsolata a külvilággal és hogy reprezentálja-e a szereplőket.



